Document ID: /roh_data/filtered/fineweb-2-filterrobots_roh.jsonl.gz/41459

Informationen Coronavirus
Infurmaziuns coronavirus
Informazioni coronavirus
Ils custs per tests COVID-19 na vegnan betg pli surpigliads da la Confederaziun a partir dal 1. da schaner 2023. A partir dal 1. da schaner 2023 ston las persunas pia pajar sezzas lur test.
Tests ordinads da medias e medis vegnan surpigliads da l’assicuranza da malsaun, sch’il test è necessari per pudair decider l’ulteriur proceder medicinal. Quai cun resalva da la franschisa e da la quota persunala.
In test da corona n’è da principi betg necessari. Restar a chasa tar sintoms levs, fin che Vus as sentis puspè saun. Tar sintoms pli grevs consultar per plaschair Voss medi/Vossa media. Davart la necessitad d’in test da corona decida il medi/la media responsabel/-bla.
In test da corona senza motiv n’è betg necessari. Da principi n’èn naginas mesiras da precauziun spezialas pli necessarias. Vus decidais, sche Vus vulais far in test svelt d’antigens en in apoteca sco profilaxa avant in inscunter en ina chasa da tgira u d’attempads. Il test stuais pajar sezs.
Ulteriuras infurmaziuns davart il testar e davart ils tips da test chattais Vus sin la pagina da l'Uffizi federal da sanadad publica UFSP.